Paterna estrena una sala infantil a la biblioteca de La Canyada
30/04/2021

# Paterna estrena una sala infantil a la biblioteca de La Canyada

[![Paterna estrena una sala infantil en la biblioteca de La Canyada](/images/noticias/2021/04/7176/7176_lg.jpg)](/images/noticias/2021/04/7176/7176_lg.jpg)

30.04.2021

La Regidoria de Biblioteques i Museus ha habilitat un nou espai de 32 metres quadrats per als xiquets i xiquetes de fins a 12 anys a la biblioteca Vicente Miguel Carceller

L'Ajuntament de Paterna ha creat una nova sala infantil a la biblioteca de La Canyada destinada als xiquets i xiquetes de fins a 12 anys.  
  
El nou espai, de 32 metres quadrats, compta amb mobiliari adaptat al públic infantil així com d'equip informàtic complet que permetrà realitzar totes les gestions d'una biblioteca municipal.  
  
A més, s'ha equipat amb una pantalla que permetrà completar formacions dels xiquets i xiquetes, usar-se en visites escolars i difondre informació de l'àrea de Biblioteques i Museus.  
  
La nova sala infantil compte, a més, amb un fons bibliogràfic de 3.978 llibres, entre els quals hi ha àlbums il·lustrats, llibres per a bebés, xicotetes novel·les o llibres de matèries, tots distribuïts per edat.  
  
Actualment, els llibres estan disponibles únicament per a versió préstec, a causa de la situació causada pel covid, però, pròximament, podran consultar-se també a la sala, que s'ha creat amb l'objectiu que els xiquets i xiquetes puguen passar temps en ella, llegint, consultat o jugant entre llibres.  
  
Encara que la inauguració es va realitzar la setmana passada, a causa de la pandèmia l'aforament està limitat al 50% de la seua capacitat, és a dir, 8 persones.  
  
Està previst que, a més, en aquesta sala es realitzen les visites escolars per a no interrompre l'activitat habitual de la Biblioteca Vicente Miguel Carceller, sovint ocupada per usuaris que necessiten ambient d'estudi, i que els més xicotets tinguen el seu propi espai.